2. ΒΑΣΙΛΙΚΟΝ ΔΙΑΤΑΓΜΑ της 2/13 Φεβρ. 1939 Περί τρόπου λύσεως διαφωνιών μεταξύ εργολάβων και υπηρεσιών Διευθύνσεων Υδραυλικών Έργων Υπουργείου Γεωργίας. Έχοντες υπ’ όψει το άρθρ. 7 του Νόμ. 5036 «περί εκτελέσεως έργων εγγείων βελτιώσεων και την υπ’ αριθ. 744 της 15/12/38 γνώμην του Συμβουλίου της Επικρατείας, προτάσει του Ημετέρου επί της Γεωργίας Υπουργού απεφασίσαμεν και διατάσσομεν: Άρθρ.1.-1.Εάν κατά την διάρκειαν της εργολαβίας μέχρι της οριστικής παραλαβής ή και μετά την οριστικήν παραλαβήν ένεκα του περιεχομένου των πρωτοκόλλων αυτής, γεννηθή διαφωνία μεταξύ του εργολάβου και του επιβλέποντος το έργον μηχανικού ή του προϊσταμένου του γραφείου, παρ’ ου διηυθύνοντο τα έργα, ορώσα είτε την τεχνική του έργου εκτέλεσιν, είτε το σύμφωνον της τεχνικής εκτελέσεως προς τας συμβατικάς προδιαγραφάς, είτε την ερμηνείαν και εκτέλεσιν της συγγραφής των υποχρεώσεων ή της συμβάσεως, ως επίσης και εάν ο εργολάβος διαφωνή προς εκδοθείσας διοικητικώς και επί των ανωτέρω ζητημάτων διαταγάς και αποφάσεις των προϊσταμένων του γραφείου παρ’ ου διεθύνεται το έργον Αρχών, ή του Υπουργείου, δικαιούται ο εργολάβος, ίνα δι’ ειδικής αιτήσεως αυτού αναγραφούσης σαφώς και συγκεκριμένως το αντικείμενον ή τα αντικείμενα της διαφωνίας και τας επ’ αυτών αντιλήψεις του, αιτήσηται την λύσιν διαφωνίας. 2.Εάν η διαφωνία γεννάται μεταξύ του εργολάβου και του επιβλέποντος ή διευθύνοντος το έργον μηχανικού ή του αρμοδίου Διευθυντού Κατασκευών η ειδική αίτησις λύσεως διαφωνίας επιδίδεται προς τον αρμόδιον Διευθυντήν Κατασκευών εις την περιφέρειαν του οποίου υπάγεται το έργον ή εις την Διεύθυνσιν Υδραυλικών Έργων, εφ’ όσον το έργον εκτελείται εις περιφέρειαν μη υπαγομένην εις διεύθυνσιν Κατασκευών. 3.Ο Διευθυντής Κατασκευών ή αναλόγως η Διεύθυνσις Υδραυλικών Έργων εις ους υποβάλλονται υπό του επιβλέποντος το έργον Μηχανικού άπαντα τα σχετικά της διαφωνίας έγγραφα μετ’ εκθέσεως περί των αντιλήψεων αυτού   επί    των    θεμάτων    της    διαφωνίας,     υποχρεΣελ. 497 Εγγειοβελτιωτικά ΄Εργα 16.Η.α.1-2 ούνται όπως εντός δέκα ημερών από της λήψεως των εγγράφων της διαφωνίας, πάντως δε εντός είκοσι πέντε ημερών από της επιδόσεως αυτοίς της αιτήσεως λύσωσι την διαφωνίαν δι’ αποφάσεώς των κοινοποιουμένης προς τον επιβλέποντα το έργον μηχανικόν και δι’ αυτού προς τον εργολάβον. 4.Εάν ο εργολάβος δεν αποδέχηται την απόφασιν του διευθυντού Κατασκευών δικαιούται όπως εντός ανατρεπτικής προθεσμίας οκτώ ημερών από της κοινοποιήσεως αυτώ της αποφάσεως του Διευθυντού Κατασκευών υποβάλλει τας ενστάσεις του προς την Διεύθυνσιν Υδραυλικών Έργων Υπουργείου Γεωργίας, των ενστάσεων τούτων υποβαλλομένων πάντοτε και επί ποινή απαραδέκτου δια του αρμοδίου Διευθυντού Κατασκευών. 5.Η Διεύθυνσις Υδραυλικών Έργων υποχρεούται όπως εντός είκοσιν ημερών από της υποβολής αυτή των σχετικών, λύση δι’ αποφάσεώς της την διαφωνίαν, κοινοποιούσα την απόφασιν ταύτην τω αρμοδίω Διευθυντή Κατασκευών και δι’ αυτού προς τον εργολάβον. 6.Εν περιπτώσει καθ’ ην αμφισβητούνται τα πραγματικά γεγονότα επιβάλλεται δ’ εκ τούτου η επιτόπιος μετάβασις του αποφανθησομένου επί της διαφωνίας, αι προθεσμίαι προς έκδοσιν αποφάσεως παρατείνονται αναλόγως χωρίς όμως να υπερβαίνωσι τον μήνα δια τον Διευθυντή Κατασκευών και τας τεσσαράκοντα ημέρας δια την Διεύθυνσιν Υδραυλικών Έργων. 7.Εάν ο εργολάβος δεν αποδέχεται την απόφασιν της Διευθύνσεως Υδραυλικών Έργων δικαιούται όπως εντός ανατρεπτικής προθεσμίας οκτώ ημερών από της κοινοποιήσεως αυτώ της αποφάσεως υποβάλη τας ενστάσεις εις το Υπουργείον Γεωργίας, οπότε η διαφωνία λύεται υπό του Υπουργού της Γεωργίας κατά τα εν τη παρ. 1 του άρθρ. 7 του Νόμ. 5036 οριζόμενα. 8.Το Υπουργείον Γεωργίας εντός μηνός από της υποβολής αυτώ των σχετικών της διαφωνίας καλεί τον εργολάβον ίνα εις ωρισμένην ημέραν και ώραν, οριζομένην εντός αναλόγου προθεσμίας, πάντως ουχί μικροτέρας των δέκα πέντε ημερών από της κοινοποιήσεως της προσκλήσεως παραστή αυτοπροσώπως ή δια τεχνικού αντιπροσώπου ή και μετ’ αυτού εις συνεδρίασιν της Γνωματευτικής Επιτροπής του Τμήματος Γεωργικής Υδραυλικής, υπό της οποίας συζητηθήσεται η υπόθεσις της διαφωνίας, και αναπτύξη τας αντιλήψεις αυτού και υποστηρίξη τας απόψεις του. Ως τεχνικοί αντιπρόσωποι του εργολάβου δύνανται να παραστώσι μόνον οι κατά τας κειμένας διατάξεις δυνάμενοι ν’ ασκήσωσι το  Σελ. 498 επάγγελμα πολιτικού μηχανικού, προκειμένου δε περί κτιρίου και οι δυνάμενοι κατά τας αυτάς διατάξεις ν’ ασκήσωσι το επάγγελμα του αρχιτέκτονος. Εάν ο εργολάβος αρμοδίως κληθείς δεν παραστή ή δεν ορίση τεχνικόν αντιπρόσωπον ή ο ορισθείς δεν παραστή, γίνεται μνεία περί τούτου εις τα πρακτικά και η Γνωματευτική Επιτροπή επιλαμβάνεται της υποθέσεως και εκφέρει την γνώμην της και εν απουσία του εργολάβου ή του τεχνικού αντιπροσώπου. 9.Ο Υπουργός της Γεωργίας υποχρεούται να εκδώση την απόφασιν αυτού εντός μηνός από της γνωμοδοτήσεως της Γνωματευτικής Επιτροπής, πάντως δε προ της παρελεύσεως τριμήνου από της εις το Υπουργείον επιδόσεως της αιτήσεως του εργολάβου. 10.Η απόφασις του Υπουργού κοινοποιείται τη Διευθύνσει Υδραυλικών Έργων ή αναλόγως τη Διευθύνσει Κατασκευών και δια τούτων εις τον εργολάβον. 11.Εν περιπτώσει καθ’ ην η απόφασις του Υπουργείου δεν εκδοθή εντός του ανωτέρω τριμήνου ή εάν ο εργολάβος δεν αποδέχεται την απόφασιν του Υπουργού της Γεωργίας, δικαιούται να προσφύγη εις την διαιτησίαν της κατά το εδάφ. 2 του άρθρ. 7 του Νόμ. 5036 προβλεπομένης Επιτροπής. Προς τούτο υποχρεούται όπως εντός ανατρεπτικής προθεσμίας ενός μηνός από της κοινοποιήσεως αυτώ της αποφάσεως του Υπουργού υποβάλη εις το Υπουργείον σχετικήν αίτησιν. Το Υπουργείον μεριμνά δια την συγκρότησιν της Επιτροπής και την παραπομπήν αυτή απάντων των σχετικών της διαφωνίας. Η δήλωσις του εργολάβου ότι προσφεύγει εις την διαιτησίαν έχει ως υπονοουμένη συνέπειαν ότι αποδέχεται συνυπόσχεσιν έχουσαν αντικείμενον την αμφισβήτησιν της ορθότητος των υπό του Υπουργού κριθέντων. 12.Η διαιτητική επιτροπή αποφασίζει κατά τα εν παρ. 2 του άρθρ. 7 του Νόμ. 5036 διαλαμβανόμενα εντός τριμήνου από της παραπομπής αυτή της υποθέσεως της διαφωνίας. 13.Δια τα έργα τα εκτελούμενα εν Κρήτη, την κατά το παρόν Β.Δ/γμα αρμοδιότητα Διευθυντού Κατασκευών ασκεί ο εν Χανίοις εδρεύων μηχανικός του Υπουργείου, νοούμενος ως Διευθυντής Κατασκευών. 16.Η.α.2 Εγγειοβελτιωτικά ΄Εργα 14.Εάν η διαφωνία γεννάται μεταξύ του εργολάβου και του Υπουργείου Γεωργίας, η ειδική αίτησις λύσεως διαφωνίας υποβάλλεται τω Υπουργείω τούτω, εφαρμοζομένων και εις την περίπτωσιν ταύτην της μετά του Υπουργείου διαφωνίας των παρ. 8, 9, 10, 11 και 12. 15.Εις περίπτωσιν καθ’ ην το έργον, εις ο ανάγεται η διαφωνία, εκτελείται δια λογαριασμόν Αναγκαστικού Συνεταιρισμού Εγγείων Βελτιώσεων ή ετέρου νομικού προσώπου αι οικονομικαί συνέπειαι της αποφάσεως της Διαιτητικής Επιτροπής βαρύνουν τον Συνεταιρισμόν ή νομικόν πρόσωπον, υπέρ ου εκτελείται το έργον. Άρθρ.2.-1.Κατά τας διατάξεις του παρόντος επιλύονται και άπασαι αι μέχρι της δημοσιεύσεως του παρόντος τυχόν υφιστάμεναι εκκρεμείς διαφωνίαι. 2.Προς τούτο οι ενδιαφερόμενοι εργολάβοι καλούμενοι υποχρεούνται να υποβάλωσιν εις τας κατά τας ανωτέρω αρχάς αναλόγως του σταδίου της διαφωνίας νέαν αίτησιν λύσεως αυτής εντός διμήνου ανατρεπτικής προθεσμίας από της κοινοποιήσεως αυτοίς της σχετικής προσκλήσεως, των τυχόν υποβεβλημένων αιτήσεών των λύσεως διαφωνίας θεωρουμένων ως μηδέποτε υποβληθεισών. 3.Η μη εντός της ανωτέρω προθεσμίας υποβολή νέας αιτήσεως έχει ως υπονοουμένην συνέπειαν την παραίτησιν του εργολάβου από της υφισταμένης διαφωνίας. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. 